
Summary. The effective fight against crime has been an important goal of any state du- ring various historical periods. At the moment, this purpose maintains its timeliness, taking into account the dynamics of the phenomenon of crime, which manifests itself in various forms and encompasses the transnational area. Thus, states undertake at both national and community level, significant efforts to prevent and combat crimes through criminal policy in order to protect the social values, enshrined and protected by law. The offense as an antisocial phenomenon is prevented and countered by the competent bodies through coercive measures. In this respect, particular attention should be focused on the undercover investigation and, indeed, on the undercover agent, that is meant to reveal criminal offenses. In the study presented below, by the logical and deductive method, are analyzed current aspects of the undercover agent’s conduct that must be manifested in the process of collecting data on the offense in order to determine the admissible limits of its activity, certain behavioral rules of the agent, so that his actions are compatible with the guarantees of a fair trial and would not pose challenges for the commission of crimes.

INTRODUCERE
Codul de procedură penală al Republicii Moldova nr. 122-XV din 14.03.2003, pu- blicat în Monitorul Oficial al R. Moldova nr. 104-110/447 din 07.06.2003, în vigoare la 12.06.2003, și Legea nr. 59 din 29.03.2012 privind activitatea specială de investigație, publicată în Monitorul Oficial al R. Moldova nr. 113-118/373 din 08.06.2012, în vigoare la 08.12.2012, nu definește noțiunea de investigație sub acoperire, ci doar prevede anu- mite particularități ale respectivei măsuri speciale de investigație și ale subiectului ce o îndeplinește. Astfel, potrivit art. 136 alin. (1) din Codul de procedură penală nr. 122-XV din 14.03.2003, investigaţia sub acoperire se autorizează pe perioada necesară pentru   a descoperi faptul existenţei infracţiunii [1]. Iar, conform alin. (5) al articolului citat, investigatorul sub acoperire culege date şi informaţii, pe care le pune, în totalitate, la dispoziţia procurorului care a autorizat măsura specială de investigaţii.
În sensul art. 138 alin. (10) din Codul de procedură penală român, investigația sub acoperire presupune strângerea de date și informații cu privire la săvârşirea unei infrac- ţiuni de o persoană cu o altă identitate decât cea reală [2]. Dispoziția legală enunțată

definește stricto sensu investigația sub acoperire ca măsură specială de investigație.
Noțiunea de „investigator sub acoperire” este preluată din conceptul anglo-saxon (undercover investigator or agent), avînd în linii generale aceeași conotație respectiv de a se infiltra și a lucra cu sau printre cei ce urmează a fi observați în legătură cu furnizarea de informații, date, indici sau probe [3, p. 243].
Măsura sub formă de investigație sub acoperire nu este o noutate pentru activi- tatea specială de investigație. În Legea nr. 45-XIII din 12.04.1994 privind activitatea operativă de investigații (abrogată prin Legea nr. 59 din 29.03.2012 privind activitatea specială de investigație), era prevăzută o măsură similară, și anume infiltrarea operati- vă în organizațiile criminale a colaboratorilor titulari din subdiviziunile operative și a persoanelor care colaborează în mod confidențial cu organele care exercită activitate operativă de investigații, utilizând acte de identitate și alte documente de acoperire.

MATERIALE ȘI METODE
Studiul dezvoltat are la bază analiza cadrului normativ pertinent investigației sub aco- perire, și anume Codul de procedură penală nr. 122 din 14.03.2003 (în continuare CPP) și Legea nr. 59 din 29.03.2012 privind activitatea specială de investigație (în continuare Legea ASI), precum și doctrina relevantă în care s-a abordat statutul agentului sub acoperire.
Sub auspiciul metodei logice, de analiză și sinteză, metodei sistemice și gramatica- le de cercetare a literaturii de specialitate și a cadrului normativ se propune identificarea conceptului de investigație sub acoperire și infiltrare operativă, particularitățile și felu- rile acesteia.
REZULTATE ȘI DISCUȚII
Măsura (infiltrarea operativă în organizațiile criminale), reprezintă introducerea unui colaborator titular sau a unei persoane care colaborează în mod confidențial cu organele investigativ-operative în mediul infracțional (grup, organizație criminală) sau la obiective (întreprinderi, organizații, instituții) în scopul colectării informațiilor despre persoane, fap- te și împrejurării de interes operativ și al îndeplinirii altor misiuni operative în vederea re- alizării sarcinilor activității operative de investigație. Infiltrarea operativă posedă un carac- ter complex, îmbrăcând forma unei operațiuni speciale, ce include măsuri organizaționale, tactice, tehnice, materiale de investigație operativă, de securitate etc., precum și de perfec- tare a actelor de identitate necesare și altor documente de acoperire. Operațiunea specială de infiltrare operativă se realizează pe etape, fiind precedată de desfășurarea altor măsuri operative de investigații, precum chestionarea, culegerea de informații, urmărirea, experi- mentul operativ și, după caz, alte măsuri necesare infiltrării operative [4].
Tot în literature de specialitate  autohtonă  se menționează  particularitatea  distinctă a acestei măsuri –infiltrarea conspirată [5]. Astfel, potrivit sursei citate, investigația sub acoperire reprezintă o măsură specială de investigații, realizarea căreia este bazată pe infil- trarea conspirată a ofițerului subdiviziunii specializate (sau a confidentului) în structurile criminale sau în rândurile funcționarilor unor organizații, firme, întreprinderi etc., în scopul

culegerii datelor și informațiilor despre persoanele, faptele și circumstanțele care prezintă interes din punct de vedere al activității special de investigații, influenței asupra unor per- soane, precum și în scopul participării conspirate la alte acțiuni ce țin de soluționarea (sau de crearea condițiilor pentru soluționarea) sarcinilor activității special de investigații.
Potrivit doctrinei de specialitate din Federația Rusă, infiltrarea operativă reprezin- tă o măsură operativă de investigație ce constă în pătrunderea conspirată (în baza unei legende) a ofițerului operativ sau a confidentului în mediul criminal sau în alte obiecte, în scopul obținerii informației tăinuite ce prezintă interes operativ, documentarea acesteia, precum și de a influența anumite persoane la luarea deciziilor [6].
Infiltrarea operativă urmează a fi considerată nu numai în sens restrâns, ca un pro- ces de infiltrare, penetrare în scopul strângerii informației, dar și ca rezultat intermediar sau finit în următoarele feluri:
· fortificarea poziției în obiectul de infiltrare;
· accesul la informația, ce prezintă interes operativ;
· crearea circumstanțelor, ce contribuie la obținerea informației de către persoa- nele infiltrate;
· efectuarea măsurilor de căutare și cercetare;
· identificarea persoanelor și faptelor ce prezintă interes operativ;
· stabilirea contactului (relațiilor de încredere) cu anumite persoane identificate;
· culegerea informației operative;
· efectuarea altor măsuri în scopul soluționării sarcinilor AOI [7].
Infiltrarea operativă poate fi realizată prin următoarele două modalități:
1) introducerea confidentului (ofițerului operativ sau a colaboratorului) în obiectul de interes operativ sau în mediul apropiat acestuia;
2) racolarea agentului din membrii obiectului de interes operativ [8].
Doctrina americană distinge între noțiunile de ,,undercover techniques” (tehnici sub acoperire), ,,intelligence techniques”(tehnici informative) și ,,detection techniques”(tehnici de identificare), specifice competențelor polițienești. Tehnicile sub acoperire sunt fo- losite când o persoană este bănuită de participare la activități infracționale fără însă a   fi dovedit comiterea unei fapte penală, tocmai în vederea descoperirii acelor probe sau mijloace de probă care să conducă la stabilirea implicării acesteia în faptele cercetate. Tehnicile informative sunt folosite când nu există indici de identificare a unui suspect și a circumstanțelor comiterii unei infracțiuni. Aceste metode sunt îndreptate spre culegerea de informații din mediul de relații criminogen, din identificarea unor elemente comune între infracțiunile comise într-o anumită perioadă sau zonă de interes, din analiza modului de operare specific grupurilor de crimă organizată. Tehnicile de identificare sau desco- perire a autorului sunt folosite când o infracțiune a fost comisă, dar suspectul nu a fost identificat sau identificarea nu s-a realizat cu precizie [3, p. 244].
Infiltrarea (penetrarea informativă), potrivit literaturii de specialitate reprezintă ,, in- troducerea dirijată de către lucrătorul serviciului de informații a sursei umane în locul, mediul sau pe lângă persoana de unde trebuie obținute informații importante” [9, p. 175].

În material securității naționale, tehnicile și metodele de infiltrare a surselor de informații umane sunt apanajul exclusiv al organelor de stat din domeniul securității naționale, supuse regulilor interne, din care secretizarea este cea mai importantă. În ast- fel de activități sunt utilizate legende, combinații informativ-operative, dezinformări care constau dintr-un ansamblu de măsuri ce se întreprind pentru disimularea sau secretizarea unor acțiuni, derutarea unor persoane, prevenirea unor evenimente negative cu implicații în clarificarea unor cazuri, precum și manipularea suspecților, pentru a-i determina să facă greșeli prin care să se demaște [9, p. 176].
O altă trăsătură specifică a măsurii analizate, ce rezultă din termenul ,,sub acoperire” este desfășurarea activității sub o altă identitatea decât cea reală, așa cum a fost definit în legislația și doctrina română. Investigatorul sub acoperire a fost definit în doctrina penală ca o persoană ce acționează sub o altă identitatea decât ce reală, care cercetează minuțios și sistematic, în scopul descoperirii datelor privind existența unei infracțiuni sau pregătirea comiterii acesteia, cât și a persoanelor care au săvârșit-o sau urmează să o săvârșească [10].
Însă cifrarea identității persoanei ce acționează sub acoperire nu este obligatorie în toate de cazurile de infiltrare. În dependență de circumstanțele obiectului (mediului) de infiltrare și personalitatea subiectului ce urmează a fi infiltrat, este oportună infiltrarea sub nume real, cifrându-se scopul introducerii funcționarului în instituție, organizație sau alt mediu.
Prin urmare, particularități distincte ale infiltrării operative sunt:
a) conspirarea identității subiectului abilitat cu investigarea unui caz;
b) fie conspirarea scopului acțiunilor, prin ordonanța procurorului.
În acest caz, infiltrarea poate fi făcută cu schimbarea identității persoanei, fie cu identitate reală a acesteia sau prin racolarea persoanei din mediul criminogen ori din mediul de interes operativ, autorizată de către procuror.
În dependență de calitatea subiectului infiltrării operative această măsură specială, în doctrina rusă, a fost clasificată în:
I. infiltrarea operativă a ofițerilor operativi ce activează confidențial în subdivi- ziunile operative a organelor afacerilor interne cu cifrarea apartenenței depar- tamentale a acestora;
II. infiltrarea operativă a ofițerilor operativi din subdiviziunile operative a organe- lor afacerilor interne, ce exercită atribuțiile profesionale în mod deschis;
III. infiltrarea operativă a persoanelor ce colaborează confidențial cu subdiviziuni- le operative a organelor afacerilor interne;
IV. obținerea confidentului din anturajul persoanelor, membri ai grupărilor crimi- nale organizate.
CONCLUZII
Definirea, particularitățile și felurile infiltrării operative se cuprind în actele norma- tive cu caracter secret, la care anumiți subiecți învestiți cu atribuții funcționale în proce- sul penal, precum și justițiabilii, nu au acces în contextul exercitării dreptului la apărare în cauzele penale în care sunt vizați.

Caracterul secret este justificat prin specificul investigației sub acoperire și infiltra- rea operativă care este clandestină, într-adevăr urmărește un scop legitim de a preveni, a întrerupe și a descoperi infracțiuni.
Însă, sub auspiciul dreptului la apărare, atunci când probele în proces se adminis- trează în rezultatul investigației sub acoperire, în mod evident apărarea este limitată de a identifica indicii ale unor pretinse provocări ale infracțiunii, fără a cunoaște dacă in- vestigatorul sub acoperire a fost infiltrat în mediul operativ cu respectarea instrucțiunilor secrete de infiltrare operativă sau dacă infiltrarea operativă nu a fost condiționată prin obținerea unui avantaj necuvenit, inclusiv personal, favoare sau alte beneficii pentru sine sau terțe persoane, situații care ar vicia probele obținute în procesul penal și ar permite condamnarea ilegală a persoanelor.
În contextul normativ actual, infiltrarea operativă efectuată într-o cauză penală nu poate constitui obiect al controlului judiciar al procedurii prejudiciare, din care motive ar fi rezonabilă modificarea legislației procesual penale sub aspectul investirii judecăto- rului de instrucție cu atribuția de a efectua controlul în conformitate cu art. 6 al CEDO al procedurii de dispunere și efectuare a investigației sub acoperire de către investigatorul infiltrat în mediul operativ.

